ПОКАНА ЗА ИЗРАЗУВАЊЕ ИНТЕРЕС

ЗА АНГАЖИРАЊЕ НА ИНДИВИДУАЛЕН КОНСУЛТАНТ ЗА ДИЗАЈН НА ПРОГРАМА ЗА ТУТОРСТВО И ГРАНТ ПРОГРАМА ЗА ПОДДРШКА НА ТУТОРСТВО ВО ОСНОВНО ОБРАЗОВАНИЕ

**(реф.бр. MK-MES-263216-CS-INDV/049-21)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договорот што ќе се склучи за ангажирање на индивидуален консултант за дизајн на програма за туторство и грант програма за поддршка на туторство во основно образование.

Консултантските услуги вклучуваат дизајн на програма за туторство и програма за доделување училишни грантови како поддршка на имплементацијата на активности насочени кон ранливи категории на ученици и поддршка на основните училиштата во нивните напори да бидат инклузивни и да обезбедат еднакви можности за сите ученици. Предвидено времетраење на услугите е јануари 2022- јуни 2023. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните потребни квалификации и искуство за извршување на услугите:

* Напредна универзитетска диплома (магистерски или докторски студии)
* Работно искуство во областа на образованието во земји во развој, со посебен акцент на истражување, образовни политики, имплементација на програми за менторство и туторство по мерка на потребите и околностите на учениците.
* Познавање/искуство во развој и/или имплементација на програми за доделување грантови
* Претходно работно искуство во земји од Западен Балкан ќе се смета за предност
* Искуство со Светска банка и проекти финансирани од други меѓународни финансиски институции ќе се смета за предност
* Истакнати интерперсонални вештини и способност за дијалог со разни чинители со цел креирање консензус околу заеднички прашања и способност за работа во мултикултурна средина
* Одлично познавање на англиски јазик (пишан и говорен)

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес, работна биографија и други документи преку кои се претставува исполнетоста на горенаведените критериуми) на англиски или на македонски јазик треба да се достават најдоцна до 24.12.2021 година**

на следната електронска адреса: danijela.maneva@mon.gov.mk (CC: igor.krstevski@mon.gov.mk)

или по пошта на следната адреса:

Министерство за образование и наука- Проект ПЕИП, ул. „Св.Кирил и Методиј“ бр. 54, 1000 Скопје, Република Северна Македонија

Со назнака за: Данијела Манева- Специјалист за набавки, Проект ПЕИП (по оглас бр. 049-21)